
लुम्बिनी प्रदेश, दाङ जिल्लामा दर्ता भई क्रियाशील गैर-नाफामूलक संस्था नेपाल महिला सामुदायिक सेवा केन्द्र (NWCSC) ले फेयरमेड फाउन्डेसन नेपाल (FAIRMED Foundation Nepal) सँगको साझेदारीमा दाङ जिल्लामा 'प्रेरणा' (PRERANA) परियोजना सञ्चालन गरिरहेको छ। यस परियोजनाले प्राथमिक स्वास्थ्य सेवा प्रणालीमा उपेक्षित उष्णकटिबंधीय रोगहरू (NTDs), मातृ तथा नवजात शिशु स्वास्थ्य (MNH) एवं अपाङ्गता समावेशी विकास (DID) को एकीकृत अवधारणामा काम गर्दै स्थानीय सरकारलाई स्वास्थ्य प्रणाली सुदृढीकरणमा सहयोग पुर्‍याउनुका साथै स्वास्थ्य सेवाको उपभोग अभिवृद्धि गर्न समुदायस्तरमा माग सिर्जना गर्ने कार्य गर्दछ।

उक्त परियोजनाका लागि तपसिल बमोजिमका पदहरूमा पदपूर्ति गर्नुपर्ने भएकोले इच्छुक योग्य नेपाली नागरिकहरूबाट दरखास्त आह्वान गरिन्छ।
1. पद: सामुदायिक सशक्तिकरण तथा सामाजिक परिचालक (Community Empowerment and Social Mobilization) – १ जना
कार्यक्षेत्र (Duty Station): शान्तिनगर गाउँपालिका 
मुख्य जिम्मेवारीहरू (Key Responsibilities):
वडा तथा पालिका स्तरमा सामुदायिक सशक्तिकरण तथा सामाजिक परिचालनमा सहयोग पुर्‍याउने।
गाउँपालिका, स्वास्थ्य संस्था सञ्चालन तथा व्यवस्थापन समिति (HFOMC), महिला स्वास्थ्य स्वयंसेविका (FCHV), आमा समूह तथा अन्य सामुदायिक समूहहरूसँग सहकार्य गर्ने।
स्थानीय सरोकारवालाहरूसँग समन्वय गरी जोखिममा रहेका वर्गहरूको समावेशीकरण सुनिश्चित गर्ने।
परियोजनाका गतिविधिहरू कार्यान्वयन गर्ने तथा NTDs, MNH, WASH र अपाङ्गता सचेतना अभिवृद्धि गर्ने।
सरकारी स्वास्थ्य प्रणालीसँग निरन्तर सम्पर्क तथा समन्वय कायम राख्ने।
जिल्ला परियोजना संयोजक (DPC) को प्रत्यक्ष सुपरिवेक्षणमा रही कार्य गर्ने तथा विभिन्न तालिम एवम् कोचिङ गतिविधिहरूमा सहभागी हुने।
आवश्यक न्यूनतम योग्यता तथा अनुभव (Minimum Requirements):
प्रविणता प्रमाणपत्र तह (प्र.प./Intermediate) उत्तीर्ण (हेल्थ असिस्टेन्ट - HA, स्टाफ नर्स वा सामाजिक विज्ञानलाई प्राथमिकता दिइनेछ)।
सम्बन्धित क्षेत्रमा कम्तीमा २ वर्षको कार्यअनुभव भएको।
सामुदायिक सहजीकरण तथा जनसम्पर्क सम्बन्धी राम्रो सीप भएको।
सरकारी स्वास्थ्य प्रणाली सम्बन्धी आधारभूत ज्ञान भएको।
NTDs, MNH, WASH तथा अपाङ्गता सम्बन्धी आधारभूत ज्ञान भएको।
परियोजना क्षेत्रका स्थानीय उम्मेदवारहरू आवेदनका लागि योग्य हुनेछन्।
थप जानकारी तथा आवेदन प्रक्रिया (Other Information)
तलब तथा सुविधा: संस्थाको नियमानुसार।
दरखास्त दिने अन्तिम मिति: सूचना प्रकाशित भएको मितिले ७ दिनभित्र (१ हप्ताभित्र)।
आवश्यक कागजातहरू: व्यक्तिगत विवरण (Updated CV), शैक्षिक योग्यताका प्रमाणपत्रहरू, अनुभवका प्रमाणपत्रहरू, तालिमका प्रमाणपत्रहरू, नेपाली नागरिकताको प्रमाणपत्रको प्रतिलिपि, सवारी चालक अनुमतिपत्र (Driving License), र २ प्रति पासपोर्ट साइजको फोटो।
प्राथमिकता: महिला, दलित, जनजाति, अपाङ्गता भएका व्यक्ति तथा पिछडिएका समुदायका उम्मेदवारहरूलाई विशेष ग्राह्यता दिइनेछ।
दरखास्त पठाउने ठेगाना/इमेल: hr.nwcsc@gmail.com | सम्पर्क फोन नं: ०८२-५६१७६५, ९८४५२३९९४९
छनोट प्रक्रिया: प्रारम्भिक छनोट (Shortlist) मा परेका उम्मेदवारहरूलाई मात्र लिखित परीक्षा र अन्तर्वार्ताका लागि बोलाइनेछ। छनोट प्रक्रियालाई प्रभावित पार्ने कुनै पनि दबाब वा अनुचित प्रयास गरेमा आवेदन स्वतः रद्द हुनेछ।

